Christine Lagarde

Christine Madeleine Odette LAGARDE  (naskiĝis la 1-an de januaro 1956 en Parizo) estas franca politikistino de la partio UMP kaj iama advokato kaj komercistino.

Antaŭ ŝia politika kariero ŝi laboris kiel advokatino ĉe Baker & McKenzie. Ŝi estis ministrino pri Eksterlanda Komerco de 2005 ĝis 2007 kaj ministro pri Agrikulturo kaj Fiŝado inter majo kaj junio 2007. En la dua kabineto de Fillon ŝi estis ekde tiam ministrino pri Ekonomio, funkcio kiun ŝi ankaŭ plenumis en la tria kabineto de Fillon. Ŝi estas la unua virino kun tiu ĉi funkcio en G8-lando.

En julio 2000 ŝi estis premiita kun la Honora Legio. Biografio de Christine Lagarde  en la retejo de la franca ministerio pri Ekonomio, Financoj kaj Industrio. Konsultita je la 21-a de majo 2011. En 2007 ŝi gajnis premion de la franca lingvo-protekta asocio Académie de la carpette anglaise, premio de la angla mato, ĉar ŝi komunikis angle kun ŝiaj kunlaborantojLibération Akademio de la angla mato. En 2009 Lagarde aperis en loko 17 en listo prezentita de la revuo Forbes Magazine de la plej influ-havaj virinoj en la mondo. La revuo Time en tiu jaro taksis ŝin kiel unu el la cent plej gravaj mondaj gvidantoj. La Wall Street Journal indikis ŝin en 2009 je loko 5 en listo de la plej bonaj inaj gvidantoj de Eŭropo.

 Biografio 
(aldoninda)

 Politika kariero 
En 2005 finiĝis ŝia kontrakto ĉe Baker & McKenzie. Ŝi estis petita de Dominique de Villepin iĝi ministrino de Eksterlanda Komerco. Ŝi volis reformi la francan leĝaron pri laborado laŭ anglosaksa modelo kaj ĝin liberaligi. Ŝi partoprenis en tiu periodo al negocoj kun la Monda Organizaĵo pri Sano.

Dum unu monato ŝi estis ministrino pri Agrikulturo en majo 2007, ĝis kiam ŝi postsekvis Jean-Louis Borloo kiel ministrino pri Ekonomio.

Je la 25-a de majo 2011 Lagarde oficiale kandidatiĝis kiel prezidanto de la Internacia Valuta Fonduso (IMF), kiel posteulo de Dominique Strauss-Kahn.Lagarde doet gooi naar IMF-leiderschap , Nu.nl, 25-a de majo 2011. Konsultita je la 25-a de majo 2011. Ekde la 28-a de junio de la sama jaro ŝi havas tiun oficon.

 Referencoj 

 Vidu ankaŭ 

 Ministraro de Dominique de Villepin
 Ministraro unua de François Fillon
 Ministraro dua de François Fillon
 Ministraro tria de François Fillon

Kategorio:Francaj politikistoj
Kategorio:Francaj diplomatoj
Kategorio:Francaj advokatoj
Kategorio:Francaj ministroj
Kategorio:Francaj vegetaranoj
Kategorio:Internacia Valuta Fonduso